బెంగళూరు : హిజాబ్ ధరించిన ఓ ముస్లిమ్ బాలిక కన్నడ టీవీ ఛానల్ రియాల్టీ షోలో హిందూమతానికి చెందిన భజన గీతాలు పాడి అందరినీ ఆకట్టుకున్న ఘటన బెంగళూరు నగరంలో జరిగింది. కర్ణాటక రాష్ట్రంలోని శివమొగ్గ జిల్లా సాగర్ తాలూకాకు చెందిన సయ్యద్ సుహానా హిజాబ్ ధరించి వచ్చి ఓ కన్నడ టీవీ ఛానల్ లో హిందూమత భజన గీతాలు పాడింది. ముస్లిమ్ బాలిక సుహానా భజన గీతాలు పాడి హిందూ ముస్లిమ్ ల ఐక్యతకు మారుపేరుగా నిలిచారని  రియాల్టీ షో జడ్జీలు అభినందించారు. కాగా ఇలా భజనగీతాలు పాడటం తప్పని మంగళూరు ముస్లిమ్ లు కొందరు ఫేస్ బుక్ పేజీలో వ్యాఖ్యలు చేశారు. నెటిజన్లు ముస్లిమ్ బాలికకు అండగా నిలవడంతో మంగళూరు ముస్లిమ్ లు పెట్టిన కామెంట్లను తొలగించారు. మొత్తంమీద  సుహానా భక్తిగీతాలు పాడి మతసామరస్యాన్ని మరోసారి సమాజానికి చాటిచెప్పింది.
bengaluru : hizab dharinchina oo muslim balika kannada tv chaanal realty sholo hinduumataaniki chendina bhajana geetaalu paadi andarinee aakattukunna ghatana bengaluru nagaramlo jarigindi. karnaataka rashtramloni shivamogga jilla sagar taaluukaaku chendina sayyad suhana hizab dharinchi vachi oo kannada tv chaanal loo hinduumata bhajana geetaalu paadindi. muslim balika suhana bhajana geetaalu paadi hindu muslim la aikyataku maaruperugaa nilichaarani  realty sho jadjeelu abhinandinchaaru. kaga ilaa bhajanageetaalu paadatam tappani mangaluru muslim lu kondaru fays buk paejeelo vyaakhyalu chesaru. netijanlu muslim baalikaku andagaa nilavadamtho mangaluru muslim lu pettina kaamentlanu tolaginchaaru. mottammeeda  suhana bhaktigeetaalu paadi matasaamarasyaanni marosari samaajaaniki chaaticheppindi.